**Referat fra møte i FAU ved Sokndal skole 27.11.24**

Rektor Marita Pedersen hadde kalt inn til møtet. Både faste medlemmer og varamedlemmer til FAU var kalt inn. I tillegg var Anne Kristin Randen Aamodt kalt inn som avtroppende FAU-leder.

Fremmøtte:

* Gunn Skadberg (vara), Trond Erik Larsen (vara), Gunnar Vatland (fast medlem), Anita Nesvåg-Støle (fast medlem), Victoria Lorentzen (fast medlem), Kellfrid Solli (fast medlem), Torill-June Edland-Hansen (fast medlem), Johnny Pettersen (vara) og Øyvind Nymark Brown (fast medlem).
* I tillegg møtte rektor Marita Pedersen og Anne Kristin Randen Aamodt (FAU-leder skoleåret 23/24)
* Marita Pedersen informerte om FAU sitt arbeid og ansvarsområder. Hun viste til nyttig informasjon på denne nettsiden.

[Alt du trenger å vite om Foreldrenes arbeidsutvalg (FAU) - Foreldreutvalget for grunnopplæringen](https://foreldreutvalgene.no/fug/alt-du-trenger-a-vite-om-foreldreradets-arbeidsutvalg-fau/)

* Valg av nytt styre/konstituering. Det ble foretatt valg av nytt styre i FAU ved Sokndal skole.

FAU-leder skoleåret 24/25: Anita Nesvåg-Støle

Nestleder skoleåret 24/25: Trond Erik Larsen

Sekretær skoleåret 24/25: Torill-June Edland-Hansen

* Anne Kristin Randen Aamodt (FAU-leder skoleåret 23/24) informerte litt om tidligere saker og tidligere arbeid i FAU.

**Saker:**

1. Skolens satsningsområder 24/25 ved rektor Marita

Skolens visjon «Sammen skaper vi kunnskap for livet».

Skolens satsningsområder for skoleåret 24/25:

* Lagånd (Lærerne har nå fellestid fra kl.13 på onsdager)
* Gode rutiner (PALS, BTI, Visma, «Trygt og Godt»)
* Elevens læring (progresjon, grunnleggende ferdigheter)
* Trygge rom (fokus på friminutt, nytt utstyr, tilsyn)

Satsningsområdene er satt ut fra aktuelle behov ved Sokndal skole.

Skolens verdier: Respekt, Ansvar, Omsorg, Orden.

1. Planer for skolegården

Marita fortalte om hva som er nytt i skolegården dette året og litt om hva som er planlagt fremover.

1. Tilsynssak i forbindelse med gratisprinsippet

Sokndal skole er ferdig med sitt svar til statsforvalteren i forbindelse med tilsynssak på gratisprinsippet der det ble funnet avvik. Rektor har tro på at avvikene blir lukket når statsforvalteren har fått behandlet skolens svar med nye rutiner.

Avviket gjelder primært 2 ting:

* Årlig skitur til Fidjeland i regi av elevrådet/skolen.
* Skoletur i 10.klasse

Sokndal skole har valgt å legge turen til Fidjeland på is. En har ikke penger til denne turen i budsjettet og en har ikke jobbet med alternativer for å kunne gjennomføre turen i tråd med gratisprinsippet. Dette får en heller komme tilbake til senere. Dette er også et ønske fra elevrådet.

Hovedfokus er på skoleturen i 10.klasse der Sokndal skole ønsker at det fortsatt skal arrangeres skoletur i 10. klasse med faglig innhold. Det er gjennomført foreldremøter på 8., 9., og 10. trinn i høst der skoletur har blitt drøftet. Det er lagt opp til at foreldrene må ta et aktivt valg når eleven går i 8.klasse der en setter seg et mål om hva slags tur en ønsker og hvor mye penger som trengs for å kunne gjennomføre en slik tur.

Sokndal skoles tilsvar til statsforvalteren dreier seg i hovedsak om endringer som innebærer at innsamling av penger fullt og helt blir frivillig der en altså ikke blir påtvunget oppgaver.

Marita forventer nå at avvikene blir lukket. Håper på svar fra statsforvalteren innen utgangen av 2024.

1. Gjennomføring av 17.mai-feiring i Sokndal

Det har kommet et innspill fra ei foreldregruppe. Noen mener at det er «ganske heftig» for foreldre på et trinn å arrangere «hele 17.mai fra A til Å». Er det for mye for ett trinn? Trinnene varierer i størrelse og derfor i antall foreldre som kan dele på oppgavene.

I neste møte kommer Monica Åros Zebrowski, pedagogisk rådgiver i Sokndal kommune. Vi drøfter saken nærmere i neste FAU-møte.

1. Eventuelt
* **Innspill angående ny timeplan**

Dette punktet vil bli satt opp som en egen sak på neste FAU-møte.

* **Organisering av miljøveiledernes jobb ved Sokndal skole.**
* **Natteravn og tidspunkt for oppstart**.. Dette punktet drøftes også nærmere neste gang og settes opp som sak på neste FAU møte. Da er Monica Zebrowski også tilstede. Hun jobber med organiseringen av natteravn-tilbudet i Sokndal.

Vi satte opp tidspunkt for FAU-møter våren 2025. Disse tidspunktene legges ut på Sokndal skoles hjemmeside.

* 16. januar kl.18
* 10. april kl.18

På hjemmesiden legges det også ut informasjon om hvem som sitter i FAU og hvem som er varamedlem for hvert enkelt trinn.

Saker til neste møte:

* Evaluering av ny timeplan (med skoleslutt kl.13 på onsdager)
* Arrangering av 17.mai
* Natteravn
* Status tilsynssak gratisprinsippet

Referent: Torill-June Edland-Hansen